**POSTAO JE ZVIJEZDA**

 Na bojištu sam, sjedim i čekam. Držim pušku u rukama, branim svoje. Odjednom, čujem neki zvuk, čujem ga i znam: „Gotovo je“. Pogledam u nebo, posljednji put, te ga ugledam. Avion, bojni avion, bojni avion suparničke strane. Molim Boga da moja smrt bude brza, ali ništa. Pomislim: „U raju sam!“ Ali avion nas je samo preletio. Ne znam zašto, ta opaka ptica raširenih krila prijetila nam je smrću i otišla.

 Nekoliko dana poslije toga saznajem da je to bio Rudolf Perešin. On je bio pilot koji mi je poštedio život, on je bio moja zvijezda. Zvijezda čije ću korake odlučno pratiti, zvijezda milosti. On je Hrvat, voli svoje, ne da svoje, a taj avion je avion spasa za nas, za sve Hrvate. Mi ćemo se boriti njime, štiti se njime, po uzoru na Rudolfa, on će biti naša zvijezda vodilja.

 Svaki put kad pogledam u nebo sjetim se Rudolfa, sjetim se Boga, sjetim se milosti. I svaki put tiho prošapućem: „Hvala!“

**Sofija Posuda, 8.b**